da da da da da da nb da da da da da da da da da en en
De gik fra snøvsen og mødte deres Waterloo - Svanholm Cricketklub
Torsdag d. 20. december 2018 kl. 13:17 af Henrik Pfaff
I mangfoldige år har vi fundet vores eget juniorstævne, men da der omsider kom et hold, der kunne give vores juniorer kam til deres år, gik de helt fra snøvsen.
Smed om sig med ekstra og især tåbelige indstik og overthrows, så vore i den første kamp i dette års juniorjulestævne tabte, skønt de mod de svenske gæster fra Alby fra Stockholm havde startet med 113 i 10 overes kampen. Svenskerne passerede på tredjesidste bold med sidstegærdet inde.
Ups. Taemur Baig fra Svanholm II kastes ud mod AB/KB
De to hold slog de øvrige hold i denne pulje Køge og Ishøj, så svenskerne gik videre.
Så var det en kamp mod uret for at få finalen afviklet, for svenskerne skulle nå deres fly og AB/KB, Svanholm II og Glostrup skulle afvikle deres pulje. De tre hold slog hinanden og AB/KB endte med bedste koefficient. Vores 2. hold gjorde det godt mod Glostrup, der senere slog AB/KB og ikke mindst Rahman Mahmood og nyerhvervelsen Aqdus Rakman bidrog til de 123. Glostrup ude for 50. Mod AB/KB var det dog en anden snak og AB/KB havde intet besvær
Tiden nærmede sig for flyet til Stockholm, så i løbet af 8 overes finalekampen fandt Bilal Aftab fra KB og Usman fra AB kanten på tre svenskeres bat og Alby var ude for 50. Det passerede AB/KB for et gærde
Alby var et spændende bekendtskab og yderst sympatisk bekendtskab. Gode cricketspillere af modent udseende fra Sri Lanka, Afghanistan og Pakistan med en leder, der tidligere havde været ansat i det svenske cricketforbund, der lavede og åndende for det lille spil. Imponerende at de havde taget den lange – og dyre flyvetur - herned. Hver spillere havde selv bidraget med omkring halvdelen af prisen på flybilletten
De blev hentet i lufthavnen og fodret af os under besøget. De deltog i træningen lørdag, hvor Zishan Shah havde fornøjelsen af at jage 25 juniorer rundt i hallen. Senere spillede de to kampe, hvor vores slog dem begge gange og lærte dem op i indendørsspillet, så svenskerne kunne vinde, da det gjaldt.
Arrangør Nissen var lettet over at AB/KB vandt finalen. Han stod med biografbilletter til Atlas-biograferne som. 1. præmie. Der er altså langt at tage i biografen i Rødovre, når man bor i Stockholm